ÖBI

Menningarhátíðin UPPSKERA: 20 ára afmæli fötlunarfræða HÍ
2025-02-08 08:00 - 2025-03-08 17:00 UTC
Hlusta

Menningarhátíðin Uppskera fer fram dagana 8. febrúar til 8. mars í Reykjavík. Hátíðin er haldin í tilefni 20 ára afmælis fötlunarfræða við Háskóla Íslands og er henni ætlað að vekja athygli á framlagi fræðafólks, samtaka fatlaðs fólks og fatlaðs listafólks til íslenskrar menningar.

Tveir lykilviðburðir verða á dagskrá, málþing með listrænu ívafi í Háskóla Íslands 21. febrúar og sviðslistahátíð í Hörpu 22. febrúar. Þá verða fjölbreyttir viðburðir í tengslum við hátíðina víðs vegar um borgina, þar sem listsköpun fatlaðs fólks verður í forgrunni.
Sjá nánari upplýsingar: Menningarhátíðin UPPSKERA í tilefni 20 ára afmælis fötlunarfræða | Háskóli Íslands og Uppskera | Háskóli Ísland

Ég þori, get og dansa! Risapartý Kvennaárs 2025 í Iðnó
2025-01-30 17:00 - 21:00 | Iðnó, Vonarstræti 3, Reykjavík, 101, Iceland
HlustaStundin er runnin upp! Við ætlum að fagna upphafi Kvennaárs 2025 með RISA partýi í Iðnó þann 30. janúar frá 17 – 21. Við ætlum að dansa, syngja og finna ofurkraftinn í samstöðu kvenna og kvára.
Hin eina sanna Margrét Maack stýrir gleðinni og þeytir skífum! Léttar veigar og veitingar í boði fyrir þyrst og svöng. Öll velkomin sem vilja leggja baráttunni fyrir raunverulegu jafnrétti á Íslandi lið! Fatlaðar konur og kvár eru sérstaklega velkomin! Gott aðgengi er á staðnum.
Hvað er Kvennaár 2025?
50 ár eru liðin frá því að konur hér á landi lögðu niður launuð sem ólaunuð störf sín og stöðvuðu þannig samfélagið á Kvennafrídeginum svokallaða. Þrátt fyrir þrotlausa baráttu í hálfa öld búa konur enn við misrétti og ofbeldi. Metþátttaka í Kvennaverkfallinu árið 2023, á 21 stað um land allt og stærsta útifundi Íslandssögunnar í Reykjavík, sýndi svo ekki verður um villst að við erum tilbúin til að taka við keflinu frá baráttukonunum sem á undan okkur komu.
Til að fylgja eftir Kvennaverkfallinu höfum við, rúmlega 50 samtök femínista, kvenna, launafólks, fatlaðs fólks og hinsegin fólks tekið höndum saman og leggjum heilt ár undir baráttuna með fjölbreyttri dagskrá og treystum á að öll taki þátt – þannig breytum við samfélaginu saman. En við byrjum á því að hrista okkur saman í dansi!
Frekari upplýsingar má finna á kvennaar.is

We can and we will – dance!

The time has come! We are going to celebrate the launch of Women’s Year 2025 with a HUGE party in Iðnó Reykjavík on January 30th from 5 – 9 pm. We are going to dance, sing and experience the superpower of the solidarity of women and non-binary individuals.
The one and only Margrét Maack is the host and DJ of the night. Refreshments available for the thirsty and hungry. All are welcome who want to join the fight for real equality in Iceland!
What is Women’s Year 2025?
50 years have passed since women in this country stopped their paid and unpaid work and thus halted society on the so-called Women’s Day in 1975. Despite a tireless fight for half a century, women still live with inequality and violence. The record participation in the Women’s Strike in 2023, in 21 locations across the country and the largest outdoor protest in Icelandic history in Reykjavík, showed beyond doubt that we are ready to take over from the women who came before us.
To follow up on the Women’s Strike, we, over 50 feminist, women’s, workers’, disabled and queer organizations, have joined forces and are dedicating this whole year to the fight for equality with a diverse program and we are counting on everyone to participate – that’s how we change society together

More information can be found at kvennaar.is

Hvernig getur sálfræðimeðferð hjálpað endó konum og kvárum?
2025-01-28 19:30
HlustaAthugið, þessi viðburður er aðeins fyrir meðlimi Endósamtakanna.
Anna Guðrún, sálfræðingur í endóteymi Landspítalans, heldur fyrirlestur fyrir meðlimi Endósamtakanna þriðjudaginn 28. Janúar kl. 19:30. Fyrirlesturinn fer fram í húsnæði samtakanna, í Sigtúni 42, en einnig er hægt að taka þátt rafrænt.
Skráning á viðburðinn fer fram hér: https://forms.gle/KKugy65MBizAHMKo8
Í fyrirlestrinum leitast Anna Guðrún við að svara spurningunni; hvernig getur sálfræðimeðferð hjálpað endó-konum og kvárum?
Hún mun einnig fjalla um verki, hvernig sálfræðimeðferð við langvinnum verkjum fer fram og hvaða ávinningur slík meðferð getur haft. Að auki mun hún kynna hvað felst í starfi hennar í endóteymi Landspítalans.
Um Önnu GuðrúnuAnna Guðrún er fyrsti sálfræðingur endóteymisins á Landspítalanum, en staða sálfræðings í teyminu var meðal annars búin til vegna ákalls frá Endósamtökunum. Anna Guðrún lauk BS-gráðu í sálfræði frá Háskóla Íslands 2017 og MS-gráðu í klínískri sálfræði frá Háskóla Íslands 2020. Áður starfaði Anna Guðrún sem sálfræðingur í þunglyndis- og kvíðateymi geðsviðs Landspítala (2021-2024) og geðteymi fullorðinna á Heilbrigðisstofnun Suðurnesja (2020-2021).

Sitt hvoru megin við sama borð
2025-01-18 16:00 - 2025-02-01 17:00
HlustaSitt hvoru megin við sama borð
Verið hjartanlega velkomin á opnun á samsýningu Hrafns Hólmfríðarsonar og Þórsteins Svanhildarsonar 18. janúar nk. kl. 16:00
Myndlistarmaðurinn Rúrí opnar sýninguna.
Sýningin stendur frá 18.01.2025 – 01.02.2025
Sól rís á Fríða veröld.
Sitt hvoru megin við sama borð er samsýning tveggja ljósmyndara sem eiga það sameiginlegt að lifa í návígi við fötlun en þó á ólíkan hátt. Þórsteinn veitir umönnun á meðan Hrafn þiggur hana.
Hrafn Hólmfríðarson (Krummi) (f.1990) fékk heilablæðingu á heilastofn árið 2009 og er líkamlega fatlaður í kjölfar áfallsins. Hann á við jafnvægistruflanir að stríða, ásamt skerðingu á fínhreyfingum og snertiskyni í hægri hlið líkamans. Í verkinu sýnir Hrafn ljósmyndir sem veita innsýn í samband hans við móður sína, Fríðu.
Þórsteinn Svanhildarson (f.1988) eignaðist dóttur sína Sól sumarið 2021. Sól fæddist með afar sjaldgæft heilkenni, Rubinstein Taybi og veldur það þroskahömlun og líkamlegri fötlun. Í verkinu sýnir Þórsteinn ljósmyndir úr daglegu lífi fjölskyldunnar sem reynir þrátt fyrir fjölda áskorana að lifa hefðbundnu lífi.
Í gegnum myndrænt samtal deila þeir sjónarhornum sínum og skynjun á þau gáruáhrif sem fötlun hefur á þeirra nærumhverfi.
Sýningin er hluti af Ljósmyndahátíð Íslands.
Gallery Port er styrkt af Reykjavíkurborg.

////////

Sitt hvoru megin við sama borð
Welcome to the opening of our joint exhibition 18th of January at 16:00
The Icelandic artist Rúrí will inaugurate the exhibition.
Sól rís á Fríða veröld.
Sitt hvoru megin við sama borð (Either side of the table) is a joint exhibition by two photographers, whose lives are entwined with disability, albeit in different ways. Þórsteinn is a carer, whilst Hrafn receives care.
Hrafn Hólmfríðarson (Krummi) (b.1990) suffered a brain stem hemorrhage in 2009 which left him physically disabled. As a result, he has a balance disorder along with limited fine motor control, and a reduced sense of touch on the right side of his body. Through his photography, Hrafn provides a glimpse into his life that he shares with his mother, Fríða.
Þórsteinn Svanhildarson (b. 1988) had his daughter, Sól, in the summer of 2021. Sól was born with a very rare syndrome called Rubinstein Taybi, which causes bothintellectual and physical disabilities. In his work, Þórsteinn exhibits photographs from the family’s day to day, who despite numerous challenges, try to lead a normal life.
Through a visual dialogue, they share their perspectives and provoke an understanding of the ripple effects that disability has on their immediate environment.
The exhibition is part of The Icelandic Photo Festival.

Opin námskeið í Hringsjá
2025-01-17 08:00 - 17:00
HlustaHringsjá býður upp á fjölbreytt úrval af námskeiðum ár hvert. Á hlekknum fyrir neðan er hægt að lesa nánar um hvert og eitt námskeið (innihald námskeiðsins, hver kennir efnið ofl.)
https://hringsja.is/namskeid/
Skráning á námskeiðin fer fram á heimasíðu Hringsjár og er námskeiðsgjald 22. þúsund krónur.
Sjáumst í Hringsjá.

Að mæta börnum sem eru með ADHD og einhverfu
2025-01-15 20:00 | Háaleitisbraut 13, Háaleitisbraut 13, Reykjavík, Iceland
HlustaAð mæta börnum með ADHD og einhverfu
Inga Aronsdóttir móðir, leikskólakennari og sérkennsluráðgjafi deilir reynslu sinni um gagnlegar leiðir til að mæta börnum sem greind hafa verið með ADHD og einhverfu í skóla og heima. Einnig verður farið yfir það hvernig hægt er að hlúa að sjálfsmynd barnanna og vellíðan þannig að þau komi sem sterkust út í lífið eftir að skólagöngu lýkur. Í lokin gefst þátttakendum færi á að koma með spurningar og vonumst við eftir líflegum umræðum.

Öll eru velkomin að mæta á staðinn en streymi er eingöngu aðgengilegt félagsfólki (ADHD í beinni á facebook).

Alzheimerkaffi í Hæðargarði
2025-01-09 17:00 - 18:30
HlustaNæsta Alzheimerkaffi verður haldið fimmtudaginn 9. janúar næstkomandi kl. 17:00 – 18:30. Það er ætlað fólki með heilabilun og aðstandendum þeirra.
https://www.alzheimer.is/vidburdir/alzheimerkaffi_h%C3%A6%C3%B0argar%C3%B0i_jan.25

DAGSKRÁ

Margrét Sigrún Höskuldsdóttir glæpasagnahöfundur mætir til okkar í fyrsta kaffi ársins og segir stuttlega frá sjálfri sér og því sem hún hefur verið að gera undanfarið.

Margrét kom eftirminnilega inn á íslenska ritvöllinn þegar hún, sumarið 2022, gaf út sína fyrstu skáldsögu „Dalurinn” og skapaði sér með henni nafn sem glæpasagnahöfundur.

Í lokin stjórnar Sveinn Arnar Sæmundsson samsöng og spilar undir á píanó.

TILGANGUR

Gefa fólki tækifæri til að koma saman, þar sem þeirra þörfum er mætt og opna umræðu um áskoranir fólks með heilabilun.

FYRIR HVERJA

Alzheimerkaffið er ætlað fólki með heilabilun og aðstandendum þeirra. Samkoman er tilvalinn vettvangur til að hittast, hlýða á stutt erindi/skemmtun, spjalla og gæða sér á kaffi og góðum veitingum.

AÐRAR UPPLÝSINGAR

Engin þörf á að skrá sig – bara að mæta! Kaffigjald er 500 kr. en það eru Sóroptimistar sem sjá um kaffi og veitingar.

Hlökkum til að sjá ykkur sem flest.

Hátíðartónleikar Fjölmenntar
2024-12-16 18:00 - 20:00
HlustaÁrlegu jólatónleikar Fjölmenntar verða haldnir í Grafarvogskirkju mánudaginn 16.desember milli klukkan 18-20

Fram koma þátttakendur úr tónlistarnámskeiðum Fjölmenntar

Aðgengi er gott og öll velkomin

Jólagleði Gigtarfélagsins - opið hús
2024-12-15 14:00
HlustaSunnudaginn 15. desember verður opið hús í Gigtarfélaginu. Boðið verður upp á kaffi og kökur og lifandi jólatónlist í fluttningi söngkonunnar Alinu. Boðið verður upp á jólaföndur fyrir börnin og stjórnarmeðlimir og starfsfólk Gigtarfélagsins verður á staðnum og hægt að fá kynningu á aðstöðunni, spjalla og eiga notalega stund. Jólakort og happdrættismiðar félagsins verða til sölu.
Dagskrá:
14:00 Húsið opnar
14:15 Kynning á jafningjastuðningshópum Gigtarfélagsins.
14:45 Lifandi tónlist og boðið upp kaffi og kökur.
Nánari dagskrá kemur síðar

Bók fyrir jólin? - Jólabókamarkaður Mannréttindahússins
2024-12-09 11:30 - 2024-12-10 16:00 | Mannréttindahúsið, Sigtún 42, Reykjavík, Iceland
HlustaKíktu við á jólabókamarkað Mannréttindahússins og náðu þér í notaðar bækur fyrir jólin. Eina fyrir þig og fleiri í jólapakkana. Bækurnar, sem eru allar ókeypis, þrá að komast í góðar hendur fyrir jólin.
Opinn hljóðnemi verður á staðnum og því kjörið að lesa úr eigin verkum – eða annarra.
Markaðurinn stendur frá 11:30-16:00 mánudaginn 9. desember og þriðjudag 10. desember frá kl. 11:30-16:00, eða eins lengi og ef birgðir endast.

Kynning og samráð við félagasamtök - Ísland í mannréttindaráði SÞ 2025-27
2024-12-05 10:00 - 11:00 | Mannréttindahúsið, Sigtún 42, Reykjavík, Iceland
HlustaFélag Sameinuðu þjóðanna á Íslandi og utanríkisráðuneytið bjóða félagasamtökum upp á samtal um setu Íslands í mannréttindaráði Sameinuðu þjóðanna.

Fundurinn fer fram í Mannréttindahúsinu, Sigtúni 42 kl. 10:00 – 11:00 þann 5. desember og er opinn öllum frjálsum félagasamtökum. Félög eru hvött til þess að boða komu sína með þvi að senda póst á felag@un.is.

Ísland hlaut nýlega kjör til setu í mannréttindaráði Sameinuðu þjóðanna. Kjörtímabilið hefst í byrjun árs 2025 og er til ársloka 2027. Hlutverk ráðsins er að efla og vernda mannréttindi í aðildarríkjum Sameinuðu þjóðanna, fjalla um mannréttindabrot, beina tilmælum til einstakra ríkja um úrbætur í mannréttindamálum og fjalla um einstök þematísk réttindamál.

Mannréttindaráðið fundar í þremur reglubundnum fundalotum á ári hverju sem standa yfir í nokkrar vikur í senn. Jafnframt er hægt að kalla ráðið til sérstakra funda um afmörkuð brýn málefni. Lesa meira um ráðið á vef stjórnarráðsins.

Mannréttindaráð Sþ er málsvari mannréttinda allra jarðarbúa og ljóst er að áskoranir nútímans hafa mikil áhrif á möguleika margra að njóta réttinda sinna. Seta Íslands í ráðinu er tækifæri til þess að standa vörð um þau gildi sem skiptir Íslendinga máli og ljóst er að með öflugu samráði við borgarasamfélagið, geta stjórnvöld betur gert það.

Fundur fólksins í Hörpu
2024-11-30 14:00 - 18:00 | Harpa, Austurbakka 2, Reykjavík, 101, Iceland
Hlusta
Fundur fólksins, ráðstefna Almannaheilla, verður haldin í Hörpu daginn fyrir þingkosningar, 29. nóvember 2024 kl. 14-18.
Leiðarljós Fundar fólksins er að efla lýðræði og samfélagsþátttöku með samtali milli frjálsra félagasamtaka, stjórnmálafólks og almennings.

Boðið verður upp á málstofur, fyrirlestra og pallborðsumræður auk þess sem fjöldi frjálsra félagasamtaka kynnir sína starfsemi. Í lokin fara fram stjórnmálaumræður með þátttöku þeirra flokka sem bjóða fram á landsvísu í þingkosningum.
Áherslan á ráðstefnunni í ár er að vekja athygli á mikilvægi almannaheillafélaga og frjálsra félagasamtaka og þeim verðmætum sem þriðji geirinn skapar fyrir allt samfélagið. Frjáls félagasamtök snerta líf okkar allra, styrkja samfélagið og takast á við fjölbreytt verkefni.
Á ráðstefnunni verður m.a. rætt um áskoranir almannaheillafélaga og hvaða stuðning þau þurfa til að blómstra svo þau geti starfað sem mikilvægur stuðningur við samfélagið.
Ríflega 600 skráð almannaheillafélög eru starfandi hér á landi og frjáls félagasamtök af ýmsu tagi eru margfalt fleiri. Félög sem starfa innan þriðja geirans, sem einnig hefur verið nefndur hagnaðarlausa hagkerfið eða félagshagkerfið, verða oft útundan í umræðunni. Með Fundi fólksins er markmiðið að gera starfsemi félaganna sýnilegri og varpa ljósi á mikilvægi hennar.
Fundur fólksins, ráðstefna Almannaheilla er styrkt af Reykjavíkurborg og Félags- og vinnumarkaðsráðuneytinu. Fyrr um daginn er haldin Lýðræðishátíð unga fólksins í Hörpu, þar sem unglingar fá fræðslu um lýðræði og samfélagsþátttöku.
Almannaheill – samtök þriðja geirans – voru stofnuð sumarið 2008 til að vinna að sameiginlegum hagsmunamálum fyrir almannaheillasamtök og sjálfseignarstofnanir sem starfa í almannaþágu, styrkja starfsumhverfi þeirra og ímynd, efla stöðu þriðja geirans í samfélaginu og koma fram fyrir hönd hans gagnvart opinberum aðilum og fjölmiðlum. Þá vinna samtökin að því að heildarlöggjöf verði sett um starfsemi frjálsra félagasamtaka, að skattaleg staða þeirra verði bætt, og að sýnileiki þriðja geirans í þjóðfélaginu verði aukinn.

Mannréttindabíó
2024-11-28 10:00 - 11:30
HlustaHeimildarmyndin Acting Normal with CVI verður sýnd í Mannréttindahúsinu, Sigtúni 42, fimmtudaginn 28. nóvember klukkan 10.
Myndin fjallar um Dagbjörtu Andrésdóttur, sem fæðist með heilatengda sjónskerðingu, en hún orsakast af skemmdum á þeim hlutum heilans sem vinna úr sjóninni.
Að sýningu lokinni mun Dagbjört svara spurningum gesta. Þetta er fyrsta fyrsta heimildarmyndin á heimsvísu sem gerð er um CVI, heilatengda sjónskerðingu.
Húsið opnar 9:30 og verður gestum boðið upp á morgunmat. Öll velkomin!

Heilbrigðisþing 2024
2024-11-28 08:00 - 17:00 | Hilton Reykjavík Nordica, Suðurlandsbraut 2, Reykjavík, 108, Iceland
HlustaWillum Þór Þórsson heilbrigðisráðherra hefur boðað heilbrigðisþings 2024 þann 28. nóvember næstkomandi á Hótel Reykjavík Nordica. Þetta er sjöunda árið í röð sem heilbrigðisþing er haldið. Þingin eru hverju sinni helguð einhverju tilteknu málefni sem varðar almenning og samfélagið miklu. Þingin eru opinn vettvangur umræðu og skoðanaskipta og þar með mikilvægt innlegg í stefnumótun og skipulag heilbrigðisþjónustunnar.
Nánari upplýsingar:
https://www.stjornarradid.is/raduneyti/heilbrigdisraduneytid/heilbrigdisthing-2024/

Alþjóðlegur baráttudagur gegn kynbundnu ofbeldi - Mannréttindadagar
2024-11-25 08:00 - 17:00 | Mannréttindahúsið, Sigtún 42, Reykjavík, Iceland
HlustaMannréttindahúsið stendur fyrir viðburði í tengslum við alþjóðlegan baráttudag gegn kynbundnu ofbeldi. Dagskrá verður kynnt síðar.

Klifurnámskeið fyrir blind, sjónskert eða hreyfihömluð börn
2024-11-13 08:00 - 2024-12-11 17:00
HlustaKlifurfélag Reykjavíkur er að fara af stað með klifurnámskeið fyrir blind, sjónskert eða hreyfihömluð börn.
Markmið námskeiðsins:
Markmið verkefnisins er að kynna klifuríþróttina fyrir fjölbreyttari hóp barna og ungmenna og auka þátttöku fatlaðra barna í íþróttum.
Hver er markhópurinn:
Börn í 6. – 10. bekk í grunnskóla sem eru blind, sjónskert eða með hreyfihömlun.
Lýsing á verkefninu:
Klifur fyrir fatlaða/paraklifur er nýtt verkefni með það að markmiði að auka framboð íþróttaiðkunar fyrir fötluð börn og ungmenni. Námskeiðið verður 5 vikur þar sem æft er 2x í viku með reyndum þjálfurum. Ef vel gengur myndum við vilja skoða að bjóða upp á áframhaldandi námskeið/æfingar fyrir þennan hóp.
Æfingar verða á miðvikudögum kl. 15:30 í Miðgarði (Garðabæ) og laugardögum kl. 10:00 í Klifurhúsinu, Ármúla 23.
Verkefnið er styrkt af hvatasjóði Allir með.
Svana Ösp Kristmundsdóttir, klifrari og sjúkraþjálfari, kennir námskeiðið.
Námskeiðið byrjar miðvikudaginn 13. nóvember.
Verð og skráning:
Námskeiðið kostar 5.000 kr
Skráning fer fram hér

Alþjóðadagur heilablóðfallsins 2024
2024-11-02
HlustaAlþjóðadagur heilablóðfallsins 2024 verður laugardaginn 2. nóvember. Heilaheill ætlar að halda daginn með svipuðum hætti og á síðasta ári, í verslunarmiðstöðvunum í Kringlunni í Reykjavík og á Glerártorgi Akureyri og verður almenningi boðið upp á ókeypis ráðgjöf um slagið. Þeir félagar og aðrir, sem eru reiðubúnir að aðstoða við þetta góða málefni á þessum stöðum eru beðnir um að láta vita af sér í tölvupósti í heilaheill@heilaheill.is eða koma og taka þátt!

Tónlist og mannréttindi - Mannréttindamorgnar
2024-10-31 09:30 - 11:00 | Mannréttindahúsið, Sigtún 42, Reykjavík, Iceland
HlustaMaría Rut Reynisdóttir, framkvæmdastjóri Tónlistarmiðstöðvar, heldur tölu um tónlist og mannréttindi í Mannréttindahúsinu, Sigtúni 42, fimmtudaginn 31. október frá klukkan 10 til 11. Húsið opnar klukkan 9:30 og er öllum velkomið að kíkja við í Mannréttindahúsið, fá sér morgunverð og hlusta á áhugaverðan fyrirlestur.
María Rut Reynisdóttir hefur frá árinu 2008 helgað sig störfum í listum og menningu, sérstaklega tónlist, og hefur mikla reynslu sem menningarstjórnandi og sérfræðingur í menningarmálum sem fyrrum skrifstofustjóri menningarmála hjá Reykjavíkurborg, verkefnastjóri Tónlistarborgarinnar Reykjavíkur, framkvæmdastjóri Íslensku tónlistarverðlaunanna, dagskrárstjóri Iceland Airwaves og umboðsmaður Ásgeirs Trausta.
Fyrirlesturinn er hluti af viðburðaröð sem nefnist Mannréttindamorgnar. Áður hafa meðal annars verið haldnir fyrirlestrar um tengsl mannréttinda og hönnunar, sjálfbærni og listar.

Kynning á skýrslu Mannfjöldasjóðs Sameinuðu þjóðanna 2024
2024-10-24 17:00 | Veröld
HlustaÍ tilefni útgáfu skýrslu Mannfjöldasjóðs Sameinuðu þjóðanna um Stöðu mannfjöldaþróunar 2024 (e. State of The World Population), efnir Félag Sameinuðu þjóðanna í samstarfi við Menntavísindasvið Háskóla Íslands, með stuðningi Utanríkisráðuneytisins til kynningarfundar í Vigdísarstofu.

Undanfarna áratugi hafa orðið miklar framfarir í kyn- og frjósemisréttindum (e. sexual reproductive health rights). Aðgangur að fræðslu og getnaðarvörnum hefur aukist. Einstaklingar eru nú í betri stöðu en áður til að ákveða hvort, hvenær og hversu mörg börn þeir kjósa að eignast. Færri konur deyja af barnsförum og mikilvægur árangur hefur náðst í að uppræta barnahjónabönd víða um heim.

Þessar framfarir hafa þó ekki náð til allra. Hópur kvenna um allan heim ræður ekki yfir eigin líkama; getur ekki hafnað kynlífi með maka, getur ekki ákveðið hvort þær nota getnaðarvarnir eða ekki, eða hvort þær eigi að leita til læknis. Minnihlutahópar eru jaðarsettir og njóta ekki sömu þjónustu þegar kemur að kyn- og frjósemisréttindum. Þar á meðal eru mismunandi þjóðernishópar, trúarhópar og frumbyggjar; fólk með tiltekna kynhneigð eða kynvitund; fátækar konur, konur á landsbyggðinni og fatlað fólk.

Við sjáum hins vegar líka fram á möguleikann til hraðari breytinga og umbóta sem eruð sniðnar að þeim sem þurfa mest á aðstoð að halda. Við vitum betur í dag en áður til hverra við þurfum að ná og hvernig við getum gert það.

Á sama tíma er líka mikilvægt að minna á að við lifum á tímum pólitískrar og félagslegrar skautunar þegar rætt er um málefni á sviði kyn- og frjósemisréttinda, LGBTQIA+, umfjöllun um aðgang að getnaðarvörnum, þungunarrofsaðgerðum og jafnrétti kynjanna. Því er mikilvægara en nokkurn tíman áður að halda á lofti öflugri og upplýstri umræðu um hlutverk kyn- og frjósemisréttinda þegar kemur að því að stuðla að auknu jafnrétti og stöðugleika í heiminum öllum.

Skýrsla Mannfjöldasjóðs 2024 verður kynnt á Degi Sameinuðu þjóðanna og Kvennafrídagsins þann 24. október 2024 kl. 17:00-18:30 + spjall og veitingar í Vigdísarstofu í Veröld – húsi Vigdísar. Öll hjartanlega velkomin.

Kvennafrídagurinn: „Dagurinn sem Ísland stöðvaðist” í Bíó Paradís
2024-10-24 14:00 - 2024-10-30 14:00 | Bíó Paradís
HlustaÁ kvennafrídaginn 24. október 2024, standa 34 samtök femínista, kvenna, launafólks, fatlaðs fólks og hinsegin fólks fyrir viðburði í Bíó Paradís kl. 18:30, þar sem framkvæmdastjórn Kvennaárs 2025 kynnir sameiginlegar kröfur gagnvart stjórnvöldum, nákvæmlega einu ári eftir Kvennaverkfall og stærsta baráttufund Íslandssögunnar. UN Women á Íslandi og ÖBÍ eru meðal aðstandenda þessa viðburðar og Kvennaárs 2025.
Að viðburði loknum, verður „Dagurinn sem Ísland stöðvaðist,” frumsýnd, sem er spennandi heimildamynd eftir Pamelu Hogan og Hrafnhildi Gunnarsdóttur um Kvennafrídaginn 1975. Að henni lokinni ætlum við að styrkja böndin yfir léttum veitingum og samsöng á Áfram stelpur!
Hin magnaða kvennasamstaða þvert á pólitískar línur árið 1975 lagði hornsteininn að stórkostlegustum þjóðfélagsbreytingum. En þrátt fyrir þrotlausa baráttu í hálfa öld búa konur enn við misrétti og ofbeldi. Við ætlum ekki að bíða í 50 ár til viðbótar! Nú tökum við höndum saman enn á ný og fylkjumst bak við kröfurnar. Við vitum sem er að sameiginlegur kraftur okkar er óstöðvandi. Sagan sýnir okkur það. Við getum, þorum og viljum!
Við hvetjum öll (konur, karla, kvár..) til að fjölmenna á viðburðinn og kaupa miða á frumsýninguna sem hefst kl.19:15.
Myndin er aðallega á ensku en með íslenskum texta og Bíó Paradís er aðgengilegt fyrir öll.
The Day Iceland Stood Still – Dagurinn sem Ísland stöðvaðist fer síðan í almennar sýningar í Bíó Paradís – miða og frekari upplýsingar má nálgast á vef Bíó Paradísar
*Listi yfir samtökin má finna fyrir neðan ensku útgáfu textans.
—-
On Women´s Day Off, October 24th, 34 organizations (UN Women Iceland and ÖBÍ included) of feminists, women, workers, disabled people and queer people will host an event at Bíó Paradís at 6:30 p.m., where the executive committee of Women’s Year 2025 will present their joint demands towards the government, exactly one year after the Women’s Strike and the biggest rally in Iceland’s history.
After the event, „Day Iceland Stood Still“, will be premiered, which is an exciting documentary by Pamela Hogan and Hrafnhildur Gunnarsdóttir about Women’s Day 1975. After the screening we plan to strengthen our bonds over light refreshments and a sing-along Áfram Stelpur!
The amazing women’s solidarity across political lines in 1975 laid the cornerstone for magnificent social changes. But despite a tireless struggle for half a century, women are still subject to inequality and violence. We will not wait another 50 years! We are ready to receive the baton from the women who came before us, join hands once again and rally behind the demands. We know that our collective power is unstoppable. History shows us that. Við þorum, viljum og getum – We dare, we can and we will!
We encourage everyone (women, men, non-binary people) to attend the event and buy tickets for the premiere that starts at 19:15.
The film is mostly in English with Icelandic subtitles and will be shown like that for the premiere event. The facilities at Bíó Paradís are accessible for all.
The Day Iceland Stood Still – will continue in public screenings at Bíó Paradís both with Icelandic subtitles and also with English subtitles on some screenings for English speaking audiences. For tickets and further information please visit Bíó Paradís’ website
—
Aðstandendur // Organisers :
Aflið // Aflið – Counseling for victims of violence and their relatives
Alþýðusamband Íslands // ASÍ – The Icelandic Confederation of Labour
Bandalag kvenna í Reykjavík // The Federation of Women’s Societies in Reykjavik (FWSR)
BHM – Bandalag háskólamanna // BHM – Association of Academics
BSRB // BSRB – Confederation of State and Municipal Employees of Iceland
Druslugangan // Slutwalk
FKA – Félag kvenna í atvinnulífinu // FKA – The Association of Business Women in Iceland
Femínísk fjármál // Feminist Budgeting
Félag íslenskra hjúkrunarfræðinga // The Icelandic Nurses’ Association
Hagsmunasamtök brotaþola // Interest group for victims of sexual violence
Hagsmunasamtök knattspyrnukvenna // Interest group of Women in Soccer
Icefemin – Icelandic Feminist Initiative
Kennarasamband Íslands // Icelandic Teachers´Union
Konur í Orkumálum // Women in Energy – Iceland
Kvenfélagasamband Íslands // The Women’s association
Kvennasögusafn Íslands // The Women’s History Archives
Kvenréttindafélag Íslands // TheIcelandic Women’s Rights Association
Kynjafræði við stjórnmálafræðideild Háskóla Íslands // Gender studies at the department of Social science in the University of Iceland
Læti! tónlist / Stelpur rokka! // Girls Rock! Iceland
ÖBÍ réttindasamtök // The Icelandic Disability Alliance
Öfgar // A non-profit organization that fights against gender-based violence
Q – félag hinsegin stúdenta // Q – Queer Student Association
Rótin félagasamtök // The Root
Samtök starfsmanna fjármálafyrirtækja -SSF // The Confederation of Icelandic Bank and Finance Employees
Samtök um Kvennaathvarf // The Women’s Shelter
Samtökin ´78 // The National Queer Organisation of Iceland
Soroptimistasamband Íslands // Soroptimist Iceland
Stígamót // Stígamót – center for survivors of sexual violence
UN Women á Íslandi // UN Women Iceland
Ungar athafnakonur (UAK) // UAK (Young Professional Women in Iceland)
W.O.M.E.N. in Iceland // Samtök kvenna af erlendum uppruna á Íslandi
WIFT – Félag kvenna í kvikmyndum og sjónvarpi á Íslandi // WIFT -The Association for women in film and television in Iceland.
WomenTechIceland // Konur í tækni á Íslandi
Trans Ísland // Trans Iceland

Allt um kvennafrídaginn: Höfundur nýrrar myndar um kvennafrídaginn mætir í Mannréttindahúsið
2024-10-24 09:30 | Mannréttindahúsið, Sigtún 42, Reykjavík, Iceland
HlustaHrafnhildur Gunnarsdóttir kvikmyndagerðarkona mætir í Mannréttindahúsið 24. október og ræðir við viðstadda um nýja heimildarmynd sína um kvennafrídaginn 1975. Erindið hefst klukkan 10 og húsið opnar 9:30. Öll boðin velkomin.
Myndin verður frumsýnd í Bíó Paradís klukkan 19:15 sama kvöld og því tilvalið að leggja leið sína í Mannréttindahúsið til upphitunar.
„The Day Iceland Stood Still“ eða Dagurinn sem Ísland stöðvaðist er heimildamynd í fullri lengd um kvennafrídaginn á Íslandi. 24.október 1975 eftir Pamelu Hogan og Hrafnhildi Gunnarsdóttur. Myndin er mestmegnis á ensku með íslenskum texta.
Þann dag lögðu 90% íslenskra kvenna niður störf og margar tóku þátt í kvennafrídeginum á Lækjartorgi og víða um land. Samstaða íslenskra kvenna þvert á pólitískar línur markað byrjun baráttunnar fyrir jafnrétti karla og kvenna og lagði hornsteininn að einum stórkostlegustu þjóðfélagsbreytingum sem íslenskt samfélag hefur gengið í gegnum.
Þessi saga er í fyrsta skipti sögð á hvíta tjaldinu í skemmtilegri og leiftrandi blöndu af viðtölum, safnaefni og litríkum teiknimyndum. Myndin var frumsýnd á Toronto Hot Docs í vor og hefur núna tekið flugið og ferðast til Kóreu, Japan, USA, Þýskalands, Spánar og Frakklands til að nefna eitthvað,“ segir á vef Bíós Paradísar um myndina.

40 ára afmæli LAUF - félags flogaveikra
2024-10-22 17:30 - 19:00 | Mannréttindahúsið, Sigtún 42, Reykjavík, Iceland
Hlusta
Í tilefni af 40 ára afmæli LAUF – félags flogaveikra er boðið til afmælisveislu í Mannréttindahúsinu, Sigtúni 42, þriðjudaginn 22.október.

Þar stendur einnig til að kynna nýtt nafn félagsins, nýtt lógó og nýja heimasíðu.

Svartir fuglar [dansverk] List án landamæra
2024-10-19 15:00 - 2024-10-26 17:00 | Tjarnarbíó, Tjarnargötu 12, Reykjavík, 101, Iceland
HlustaSvartir fuglar, nýtt dansverk eftir Láru Stefánsdóttur spunnið út frá ljóðum Elísabetar Jökulsdóttur, verður frumsýnt á List án Landamæra næstkomandi laugardag 19.október 2024 kl 15:00 í Tjarnarbíó og verður önnur sýning laugardaginn 26. október kl 15:00.
Verkið er samið sérstaklega fyrir Láru Þorsteinsdóttur sem er einhverf en auk hennar dansa þau Íris Ásmumdardóttir og Sigurður Edgar Andersen. Ljóðin eru úr bókinni “Sjáðu, sjáðu mig, það er eina leiðin til að elska mig og fjalla um þránna eftir að tengjast sinni innri fegurð, sínum kjarna á lífsleiðinni en að þurfa um leið oftar en ekki að takast á við allskonar skuggahliðar og tilfinningar í leitinni að ljósinu, gleðinni, ástinni og kærleikanum.
Dansarar: Lára Þorsteinsdóttir,Íris Ásmundardóttir, Sigurður Edgar Andersen
Ljóðskáld/dansari; Elísabet Jökulsdóttir
Danshöfundur/leikstjórn; Lára Stefánsdóttir
Ljósa og tæknimaður; Arnar Ingvarsson
Samsetning tónlistar; Stefán Franz Guðnason
Ljósmyndir og kynningarmyndband : Þorsteinn J. Vilhjálmsson , Christopher Lund.

Hljóðóþol (e. Misophonia) [@Heyrnarhjálp]
2024-10-15 15:00 | Grand Hótel Reykjavík, Sigtún 38, Reykjavík, 105
HlustaVerið hjartanlega velkomin á erindi um hljóðóþol (e. misophonia) þann 15. október næstkomandi á Hótel Reykjavík Grand í Hvammi. Frítt er á viðburðinn og allir velkomnir á meðan húsrúm leyfir. Léttar veitingar verða í boði fyrir gesti.

Dagskrá:Halla B. Þorkelsson formaður Heyrnarhjálpar býður gesti velkomna15:10 Jóna Vestfjörð Hannesdóttir — Hugvekja15:25 Hjörtur H. Jónsson — Hljóðóþol: Fram í dagsljósið16:15 Spurningar og umræður

Um HljóðóþolHljóðóþol er taugaröskun sem lýsir sér í því að upplifum tiltekinna hljóða veldur svo mikilli vanlíðan að það truflar allar athafnir daglegs lífs. Mikilvægt er að greina börn með hljóðóþol snemma þannig að hægt sé að gera ráðstafanir sem koma í veg fyrir að hljóðóþolið trufli nám og félagslegan þroska og miðar verkefnið bæði að því að útbúa greiningartól og fræðsluefni fyrir starfólk menntastofnana.

Opið hús hjá Gigtarfélaginu á alþjóðlega gigtardeginum
2024-10-12 14:00 - 16:00 | Brekkuhús 1
HlustaGigtarfélag Íslands fagnar alþjóðlega gigtardeginum, laugardaginn 12. október, með opnu húsi frá klukkan 14:00 til 16:00 í nýinnréttuðum húsakynnum félagsins í Brekkuhúsum 1 í Reykjavík.
Þetta er jafnframt formleg opnun félagsins á nýjum stað. Húsnæðið er vel búið og aðgengi til fyrirmyndar. Gigtarfélagið býður félagsmenn og aðra sem hafa áhuga velkomna til að fagna með félaginu á þessum langþráðu tímamótum.

Málþing ADHD samtakanna 2024
2024-10-11 10:00 - 16:00 | Jötunheimar
HlustaKonur – Vitund og valdefling
ADHD samtökin standa fyrir málþingi um ADHD sem nefnist „Konur – Vitund og valdefling “ . Málþingið fram fer í Jötunheimum, Skátaheimili Víflis í Garðabæ þann 11. október kl. 10:00 – 16:00.
Málþinginu er ætlað að vekja athygli á áskorunum sem konur með ADHD glíma við ásamt því að kynna ýmsar lausnir til að takast á við afleiðingar hennar. Kunnir íslenskir fyrirlesarar halda erindi og umfjöllunarefnin snerta hina ýmsu kima ADHD. Málþingið er frábært tækifæri til að bæta við þekkingu, læra að byggja á styrkleikum og hafa gaman saman.
Málþingið er opið öllum.
Skráning fer fram hér:
https://www.adhd.is/is/malthing-2024
Almennt verð: 9.900-
Félagsmenn 5.900.-
Dagskrá:
10:00 – 10:10 Setning málþings
Gyða Haraldsdóttir varaformaður ADHD samtakanna
10:10 – 10:30 Ávarp

10:30 – 10:50 Afhending Hvatningarverðlauna

10:50 – 11:20 ADHD – konur og refsivist
11:20 – 11:30 KAFFIHLÉ
11:30 – 12:30 ADHD hjá konum: líkamlegir áhættuþættir og sjúkdómar og tengsl við geðraskanir
Unnur Jakobsdóttir Smári sálfræðingur og doktorsnemi
12:30 – 13:30 HÁDEGISHLÉ
13:30 – 14:30 VÁ hvað þetta er gott … var ég búin að taka úr vélinni?
Kynlíf, hvatvísi og heilarugl
Kristín Þórisdóttir kynlífs markþjálfi

14:30 – 14:45 KAFFIHLÉ

14:45 – 15:45 „Gleymdi að borða og borðaði svo allt.“
Hvernig ADHD hefur áhrif á matarvenjur.
Ragga Nagli sálfræðingur og einkaþjálfari

15:45 – 16:00 Samantekt og málþingsslit
Elín H. Hinriksdóttir sérfræðingur ADHD samtakanna
Máþingsstýra er Þórdís Björk Þorfinnsdóttir (Dísa), leikkona, Reykjavíkurdóttir og áhrifavaldur með meiru.

Myasthenia Gravis - Lífsgæði & meðferð
2024-09-27 08:00 - 16:00 | Grand Hótel Reykjavík, Sigtún 38, Reykjavík, 105
HlustaMG félag Íslands mun halda ráðstefnu á Grand Hótel í Reykjavík, 27. september 2024, Myasthenia Gravis- Lífsgæði og meðferð. Enginn aðgangseyrir er að ráðstefnunni en skráning tryggir pláss. Skráning fer fram á heimasíðu félagsins, mgisland.is.

Myasthenia Gravis (MG) er sjaldgæfur sjálfsofnæmissjúkdómur í taugavöðvamótum sem veldur sveiflukenndu vöðvakraftleysi og þreytu sem hefur víðtæk áhrif á lífsgæði fólks. Ýmis meðferðarúrræði eru þekkt en þegar um er að ræða svo fátíðan sjúkdóm er almenn þekking og reynsla fagfólks óhjákvæmilega takmörkuð.

MG félagið vill með þessari ráðstefnu breiða út og auka þekkingu á sjúkdómnum. Sjö af fremstu sérfræðingum Norðurlandanna í MG munu halda erindi um sitt sérsvið. Flest þeirra eru höfundar leiðbeininga um meðferð við MG sem kom út í febrúar síðastliðnum*. Dagskráin er þannig saman sett að hún mun nýtast bæði þeim sem þekkja MG og jafnframt þeim sem vita minna.

Við hvetjum ykkur til að kynna ykkur dagskránna og nýta þetta einstaka tækifæri til að hlusta á helstu sérfræðinga Norðurlandanna í MG.

Málþing um viðhaldsmeðferðir - Staða, áskoranir og framtíðarsýn
2024-09-25 12:30 - 16:00 | Icelandair Hótel Reykjavík Natura, Nauthólsvegur 42, Reykjavík, Iceland
HlustaMatthildur, samtök um skaðaminnkun og mannréttindi fólks sem notar vímuefni, stendur fyrir málþingi um viðhaldsmeðferðir þann 25. september 2024 kl. 12:30-16:00, á Hótel Natura í Reykjavík.
Markmið málþingsins er að fara yfir stöðuna á viðhaldsmeðferðum hér á landi, áskorunum og huga að framtíðinni. Thilo Beck geðlæknir og yfirlæknir geðlækninga við Arud Center for Addiction Medicine í Sviss, mun halda erindi um fjölbreyttar og sértækar viðhaldsmeðferðir ásamt klínísku reynslu sinni og rannsóknum.
» Skráning á málþingið
» Málþing um viðhaldsmeðferðir | Félag íslenskra hjúkrunarfræðinga (hjukrun.is)
» Matthildur skaðaminnkun (matthildurskadaminnkun.is)

Hjartadagshlaupið 2024
2024-09-21 10:00 - 17:00
HlustaVið eigum aðeins eitt hjarta, höldum því hraustu!
Hjartadagshlaupið er haldið í tilefni Alþjóðlegs hjartadags sem haldinn er í yfir 120 löndum á hverju ári. Markmið Hjartadagsins, er að auka vitund og þekkingu almennings á ógnum hjarta- og æðasjúkdóma og leggja áherslu á heilbrigða lífshætti svo að börn, unglingar og fullorðnir um allan heim öðlist betra og lengra líf.
Hlaupið fer fram laugardaginn 21. september 2024 kl. 10:00. Skráning í hlaupið hefst 1. maí og lýkur fimmtudaginn 19. september kl. 23:00. Hjartadagshlaupið 2024 | Netskraning.is
Hjartadagshlaupið 23. september – Hjartaheill

Sjálfbærni og mannréttindi – Mannréttindamorgnar [@Mannréttindahúsið]
2024-09-19 09:00 | Mannréttindahúsið, Sigtún 42, Reykjavík, Iceland
HlustaElva Rakel Jónsdóttir, framkvæmdastjóri Festu, flytur fyrirlestur um sjálfbærni og mannréttindi á Mannréttindamorgnum í Mannréttindahúsinu.
